પણ પ્રિય બાપુએ સરદાર જયંતીની જ સવારનો સમય આપ્યો છે. ખરા સંતપુરુષ સ્વામી માધવપ્રિયદાસજીની પાવન ઉપસ્થિતિમાં મહાઆરતી , રાસ ગરબાના સંસ્કૃતિક કાર્યક્રમો, કૃષિજ્ઞાન પરિસંવાદ, આ ઉત્સવ માટે કોઈ રાજકીય સ્વાર્થ કે ધાર્મિક તહેવાર વિના આખું ગામ હિલોળે ચડ્યું છે. સુરતમાં જેમની એક મિનીટ પણ એક હીરા જેવી ગણાય એવા મહાનુભાવો નામની અપેક્ષા વિના સારા કામને સાત્વિક સમર્થન કરવા આવી રહ્યા છે. લશ્કરના પરમવીરચક્ર વિજેતાઓ હાજર રહેવાના છે. અઢળક મોંઘેરા મહેમાનો આવવાના છે, પણ કાર્ડમાં એમના નામનો ય મોહ એમણે રાખ્યો નથી. બધા સવજીભાઈના સાકાર થયેલા સપનાનો સાક્ષાત્કાર કરવા હરખ ને હોંશથી આવશે.